**Fakultet strojarstva računarstva i elektrotehnike, Mostar**

**Projektiranje informacijskih sustava**

**Prijedlog projekta:**

**Sustav za auto-trgovinu**

**Verzija:** 1.0

**Voditelj projekta:** Marin Azinović

**Mostar, travanj 2024**

**Sadržaj**

1. Opis problema i predloženog rješenja..................................................................3

1.1. Kratak opis problema ....................................................................................3

1.2. Ciljevi projekta...............................................................................................3

1.3. Doseg projekta ...............................................................................................3

2. Svrha projekta i očekivani rezultati .....................................................................4

2.1. Rezultati .........................................................................................................4

2.2. Potencijalni korisnici i tržište.........................................................................4

2.3. Kriteriji za mjerenje uspješnosti ....................................................................4

3.Rizici projekta i upravljanje rizicima.................................. .................................5

3.1. Rizici projekta................................................................................................5

3.2. Upravljanje rizicima.......................................................................................5

1. **Opis problema i predloženog rješenja**

**1.1 Kratak opis problema**

Auto trgovine se često suočavaju s izazovom dosega šireg tržišta, komunikacije s potencijalnim kupcima te upravljanja inventarom i transakcijama. Kupci također često nailaze na poteškoće prilikom pretraživanja i filtriranja ponuda, kao i u procesu pronalaženja relevantnih informacija o vozilima. Stoga postoji potreba za online platformom koja će olakšati kupnju i prodaju automobila, pružajući kupcima intuitivan i pouzdan način za istraživanje, pregled i kupnju vozila.

**1.2. Ciljevi projekta**

Glavni cilj ovog projekta je razviti sustav koji će omogućiti korisnicima da jednostavno pregledavaju ponudu vozila, pronađu informacije o željenom vozilu, kontaktiraju prodavatelja te, konačno, obave kupnju. Dodatni cilj je olakšati upravljanje inventarom i prodajnim procesom za vlasnike auto trgovina. Ovaj projekt također ima za cilj stvoriti korisničko iskustvo koje će biti intuitivno, informativno i sigurno za sve korisnike.

**1.3 Domena projekta**

Sustav će se baviti prodajom novih i rabljenih automobila. To uključuje različite marke, modele i kategorije vozila kao što su osobna vozila, teretna vozila i motocikli. Domena projekta obuhvaća sve faze procesa prodaje, uključujući pregled dostupnih vozila, informacije o njima, kontakt s prodavateljem te proces kupnje i plaćanja. Također, bit će osigurani i moduli za obračun carina i poreza, pružajući kupcima jasne informacije o ukupnom trošku kupnje. Osim toga, web stranica će pružati platformu za vlasnike auto trgovina kako bi objavili svoj inventar i upravljali njime.

**2.Svrha projekta i očekivani rezultati**

**2.1. Rezultati**

Rezultat projekta će biti sustav s podustavima za realiziranje digitalnog sučelja za auto-trgovinu omogućujući vlasniku da postavlja artikle automobila, te kupcu učinkovito i jednostavno sučelje za pregled informacija o tim automobilima i njihovim dijelovima, te olakšan kontant sa prodavačem. Naručitelju će se isporučiti: izvršma datoteka programskog rješenja i njena pripadajuća baza podataka, te projektna dokumentacija.

**2.2. Potencijalni korisnici I tržište**

Izrada projekta ovisi o specifičnim zahtjevima naručitelja, ciljano tržište su vlasnici auto-trgovina.

**2.3. Kriteriji za mjerenje uspejšnosti**

Kako bi uspešnost projekta bila zadovoljavajuća trebaju biti zadovoljeni sljedeći kriteriji:

* Izrađena I isporučena projektna dogumentacija koja naručitelja upoznaje sa svim funkcionalnositima projekta
* Razvijen je funkcionalan sustav za upravljanje bazom inventara vozila, koji omogućuje lako dodavanje, uređivanje i brisanje vozila u inventaru. Vozila su organizirana u odgovarajuće kategorije (npr. marka, model, godište) radi lakšeg pregleda.
* Izrađeno korisničko sučelje koje je intuitivno i jednostavno za korištenje, omogućujući korisnicima lako pregledavanje i filtriranje dostupnih vozila.

**3.Rizici projekta i upravljanje rizicima**

**3.1 Rizici projekta**

Postoji rizik da tim za razvoj neće potpuno razumjeti potrebe i zahtjeve korisnika vezane uz funkcionalnosti web stranice za prodaju automobila. To može rezultirati razvojem sustava koji ne ispunjava stvarne potrebe korisnika. Također postoji opasnost od razvoja korisničkog sučelja koje nije intuitivno i jednostavno za korištenje. Kompleksno ili nejasno sučelje može dovesti do frustracije korisnika i smanjenja njihove želje za korištenjem web stranice. Još ima rizik da će se tijekom razvoja projekta dodavati nove funkcionalnosti koje nisu unutar početno definiranog dosega

**3.2 Upravljanje rizicima**

Posebna pažnja će se posvetiti analizi potreba korisnika kako bi se osiguralo potpuno razumijevanje njihovih zahtjeva i očekivanja od web stranice. Korisničko sučelje će se testirati na korisnicima tijekom razvoja kako bi se osiguralo da je intuitivno i jednostavno za korištenje. Povratne informacije korisnika bit će korištene za poboljšanje sučelja. Početni doseg projekta bit će jasno definiran i dokumentiran kako bi se izbjeglo dodavanje nepotrebnih funkcionalnosti tijekom razvoja. Svaka promjena u dosegu bit će pažljivo analizirana i odobrena.

Voditelj projekta: Odobrio:

Marin Azinović prof.dr.sc Krešimir Fertalj

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_